burgasdotpro/wikipedia huggingface dataset:
Slovinské národné futbalové mužstvo do 21 rokov

Slovinské národné futbalové mužstvo do 21 rokov je národné futbalové mužstvo, ktoré sa zúčastňuje medzinárodných futbalových súťaží ako Majstrovstvá Európy vo futbale hráčov do 21 rokov, ktoré sa konajú každé dva roky.
Tím je určený výhradne pre futbalistov, ktorí majú na začiatku dvojročného ťaženia majstrovstiev Európy do 21 rokov aspoň 21 rokov, čo znamená, že hráč môže reprezentovať národný tím až do 23. roku života.
Slovinsko sa prvýkrát predstavilo na európskom šampionáte do 21 rokov v roku 2021, keď spolu s Maďarskom hostili EURO do 21 rokov. 
Externé odkazy.
https://www.nzs.si/reprezentanca/?id_menu=106
Gruzínske národné futbalové mužstvo do 21 rokov

Gruzínske národné futbalové mužstvo do 21 rokov je národné futbalové mužstvo, ktoré sa zúčastňuje medzinárodných futbalových súťaží ako Majstrovstvá Európy vo futbale hráčov do 21 rokov, ktoré sa konajú každé dva roky.
Tím je určený výhradne pre futbalistov, ktorí majú na začiatku dvojročného ťaženia majstrovstiev Európy do 21 rokov aspoň 21 rokov, čo znamená, že hráč môže reprezentovať národný tím až do 23. roku života.
Gruzínsko sa iba raz predstavilo na Majstrovstvách Európy do 21 rokov a to v roku 2023, keď hostili šampionát spolu s Rumunskom.
Tafelova rovnica

Tafelova rovnica je závislosť prepätia formula_1 od prúdovej hustoty formula_2:
formula_3
kde formula_4 a formula_5 sú empirické konštantny, pričom formula_4 závisí na povahe elektródy, čiže súvisí s rýchlosťou prenosu elektrónov. formula_5 je konštanta, ktorá je pre rôzne kovy približne rovnaká. Znamienko formula_8 platí pre oxidáciu, znamienko formula_9 platí pre redukciu.
Prúdová hustota formula_2 je podiel elektrického prúdu ku ploche elektródy:
formula_11
takže čím je väčšia plocha elektródy formula_12, tým je nižšia prúdová hustota formula_13. Čím je vyšší elektrický prúd formula_14, tým je vyššia prúdová hustota formula_13.
V elektrochémii a organickej elektrochémii pri syntéze látok je žiadúce manipulovať v plochou elektródy na dosiahnutie žiadanej chemickej reakcie. Ako elektródy s najmenšou plochou formula_12 sú elektródy v tvare drôtu, väčší povrch majú tzv. lesklé elektródy, čo sú v podstate kovové pliešky tvaru obdĺžnika alebo štvorca. Medzi elektródy s malým povrchom patrí aj ortuťová kvapková elektróda, ktorá je tvorená kapilárou, z ktorej po malých kvapkách odteká tekutá otuť do roztoku. Elektródy s malým povrchom podliehajú polarizácii, preto sú polarizovateľné.
Medzi elektródy s najväčším povrchom patrí platinová elektróda, ktorá je pokrytá platinovou čerňou, resp. niklová "penová" elektróda, resp. grafitová elektróda pokrytá aktívnym uhlím. Elektródy s veľkým povrchom sú nepolarizovateľné, nemenia svoj potenciál ani pri priechode veľých elektrických prúdov, používajú sa ako referenčné elektródy. K nepolarizovateľným elektródam patria aj elektródy druhúho druhu, t.j. elektródy, ktoré sú pokryté málo rozpustnou soľou.
Fideline Films

Fideline Films bola francúzska filmová produkčná spoločnosť založená Pierrom Richardom.
História.
V roku 1974 ju založil Pierre Richard a produkovala väčšinu filmov, v ktorých sa herec objavil. Jeho jedinou koprodukciou je film "Otec a otec" (1983), kde sa na financovaní podieľal Gérard Depardieu prostredníctvom DD Productions. V roku 2013 spoločnosť kúpila spoločnosť Gaumont s cieľom obnoviť ju. Spoločnosť bola zrušená v roku 2018.
Alojz Rosina

MUDr. Alojz Rosina (* 15. máj 1931, Púchov) bol rehabilitačným lekárom, ktorý založil niekoľko rehabilitačných centier na východnom Slovensku. V Levoči založil masérsku školu pre nevidomých a slabozrakých.
Život a práca.
Alojz Rosina sa narodil 15. mája 1931 v meste Púchov, v časti Horné Kočkovce.
Študoval Prvé štátne gymnázium v Trenčíne. 
Po ukončení gymnázia študoval medicínu na Karlovej univerzite v Prahe. V roku 1956 ukončil štúdium medicíny so špecializáciou na hygienu . Po ukončení štúdia sa stal odborníkom na rehabilitačnú medicínu.
V priebehu svojho profesionálneho života pôsobil aj ako člen Slovenskej spoločnosti akupunktúry, pričom sa usiloval o rozvoj tejto oblasti medicíny na Slovensku. Bol členom výboru Komisie akupunktúry pri Slovenskej fyziatrickej spoločnosti a neskôr aj sekcie akupunktúry. Podieľal sa na zakladaní Slovenskej spoločnosti akupunktúry a bol zvolený za jej člena. Spolu s ostatnými členmi tímu sa podieľal na popularizácii akupunktúry, organizovaní odborných podujatí a budovaní základov pre jej ďalší rozvoj na Slovensku. 
Lekárska prax.
Alojz Rosina spolupracoval s MUDr. Karlom Lewitom na v oblasti rehabilitácie.
Nová Ľubovňa.
V roku 1956 bolo zriadené obvodné zdravotné stredisko v Novej Ľubovni, kde MUDr. A. Rosina pracoval. 
Stará Ľubovňa.
Od roku 1965 bol vedúcim lekárom fyziatricko-rehabilitačného oddelenia v meste Stará Ľubovňa až do roku 1971.
Levoča.
V roku 1977 Alojz Rosina založil nové rehabilitačné pracovisko v Levoči. A bol prvým primárom rehabilitačného oddelenia v NsP Levoča. Vybudoval tu ambulanciu, vyšetrovňu a vodoliečbu. Pre školu nevidiacich a slabozrakých v Levoči. Spolu s riaditeľom Mudr. Dzurňákom postupne vypracoval skriptá pre výučbu teoretických základov a praktickej výučby nového odboru pracovného uplatnenia zrakovo znevýhodnených – masér. 
Na slávnostnom oceňovaní zdravotníkov v Levoči získal ocenenie v roku 2020, za to že bol po celý svoj profesionálny život oddaný pomoci pacientom. 
Vybraná personálna bibliografia.
Rosina je spoluautorom štúdií publikovaných v lekárskych časopisoch. Taktiež sa podieľal na tvorbe vysokoškolských učebníc pre praktickú výučbu na masérskej škole.
Bačínsky jarok

Bačínsky jarok je vodný tok v severnej časti Malej Fatry na území okresu Žilina. Je to ľavostranný prítok Varínky s dĺžkou približne 5 km a je tokom IV. rádu. Na hornom toku preteká územím Národného parku Malá Fatra, následne jeho ochranným pásmom.
Priebeh toku.
Potok pramení v severnej časti Malej Fatry, v geomorfologickom podcelku Krivánska Fatra a jeho časti Krivánske Veterné hole, na severnom úbočí vrchu Prostá (), v nadmorskej výške približne Od prameňa tečie severozápadným smerom dolinou nazývanou Bačín, postupne mení smer toku na severný. Opúšťa územie Národného parku Malá Fatra a následne aj pohoria Krivánska Fatra a pokračuje už Varínskym podolím, podcelkom Žilinskej kotliny. Preteká osadou Bačín, za ktorou priberá pravostranný prítok z lokality Zelnička a stáča sa na severozápad. Tečie južným úpätím vrchu Diel () a poľnohospodárskou krajinou pokračuje k severnému okraju obce Stráža, kde sa v nadmorskej výške cca vlieva ľavostranne do rieky Varínka.
Potok pramení na území obce Dolná Tižina v okrese Žilina v Žilinskom kraji. Na strednom toku tvorí hranicu s katastrom Belej a pokračuje na územie obce Stráža.
Erika Eleniaková

Erika Eleniaková (* 29. september 1969, Glendale, Kalifornia, USA) je americká herečka a modelka, ktorá sa preslávila úlohou Shauni McClain v televíznom seriáli "Pobrežná hliadka" (19901993).
Detstvo a mladosť.
Eleniaková sa narodila v Glendale, v štáte Kalifornia. Jej otec má ukrajinský pôvod a jej matka je estónskeho a nemeckého pôvodu. Jej prapradedko Wasyl Eleniak bol jedným z prvých ukrajinských prisťahovalcov, ktorí sa usadili v Kanade.
Kariéra.
Eleniaková svoju kariéru začala ako dvanásťročná, keď sa objavila vo filme "E.T. Mimozemšťan" z roku 1982. Neskôr si zahrala vo viacerých filmoch, napríklad v horore "The Blob" (1988) a získala významnú úlohu vo filme "Under Siege" (1992), kde stvárnila Playboy Playmate. V júli 1989 debutovala na obálke časopisu Playboy.
V televízii sa stala známou svojou úlohou Shauni McClain v kultovom seriáli "Pobrežná hliadka" v ktorom účinkovala v rokoch 1989 až 1992.
V roku 1994 si zahrala hlavnú úlohu v romantickej komédii "Blondínka v ťažkostiach". Eleniaková sa sústredila viac-menej na prácu v televízii.
Súkromný život.
V súkromnom živote bola Elaniaková zasnúbená so svojím kolegom z Baywatch, Billym Warlockom. V máji 1998 sa vydala za kulturistu Philipa Gogliu, ale ich manželstvo trvalo iba šesť mesiacov. Počas nakrúcania filmu "Snowbound" v roku 2001 sa presťahovala do Calgary, kde sa zoznámila s Rochom Daigleom, ktorého si neskôr vzala za manžela. Erika mala komplikované tehotenstvo, keď v roku 2005 prežila mimomaternicové tehotenstvo, ktoré si vyžiadalo operáciu a skončilo potratom. Neskôr sa jej podarilo opäť otehotnieť a narodila sa jej dcéra. S Daigleom sa rozviedli v roku 2007.
Majstrovstvá vo futbale zóny CONCACAF 1973

Majstrovstvá vo futbale zóny CONCACAF 1973 boli šiestym ročníkom Majstrovstiev zóny CONCACAF vo futbale. Turnaj slúžil zároveň aj ako kvalifikácia na Majstrovstvá sveta vo futbale 1974. Turnaj sa konal od 29. novembra do 18. decembra na Haiti.
Domáce Haiti vyhralo Majstrovstvá zóny CONCACAF a zároveň sa kvalifikovali na Majstrovstvá sveta vo futbale 1974.
Kvalifikované tímy.
Na finálový turnaj sa kvalifikovalo šesť tímov
Finálová skupina.
Haiti vyhralo Majstrovstvá zóny CONCACAF a zároveň postúpilo na Majstrovstvá sveta vo futbale 1974.
Majstrovstvá vo futbale zóny CONCACAF 1971

Majstrovstvá vo futbale zóny CONCACAF 1971 boli piatym ročníkom Majstrovstiev zóny CONCACAF vo futbale. Turnaj hostilo Trinidad a Tobago a hral sa od 20. novembra do 5. decembra. Obhajcom titulu bola .
Víťazom turnaja sa stalo .
Kvalifikované tímy.
Na finálový turnaj sa kvalifikovalo šesť tímov.
Finálový turnaj.
Mexiko sa stalo vyhralo Majstrovstvá vo futbale zóny CONCACAF 1971.
Seattle Sounders FC

Seattle Sounders FC je americký profesionálny futbalový klub z mesta Seattle v štáte Washington. Seattle súťaží v Major League Soccer ako člen Západnej konferencie. Klub bol založený 13. novembra 2007 a od roku 2009 hráva v MLS. Svoje domáce zápasy hrávajú na štadióne Lumen Field s kapacitou 37 722.
História klubu.
Futbal v Seattle sa hral už omnoho skôr. V roku 1994 sa Seattle uchádzal miesto do novovytvorenej MLS no pre absenciu štadióna nedostal miesto. Klub bol súčasťou druhej divízie v americkom futbalovom systéme. Pôsobil v American Professional Soccer League (APSL), A-League a USL First Division (USL-1). Dňa 13. novembra 2007 na tlačovej konferencii v Columbia Center bolo oznámené, že Seattle sa expanzným tímom MLS . 
Do MLS vstúpili v roku 2009 a v tom čase boli 15. tímom ligy. Prvý zápas odohrali 19. marca 2009 pri výhre 3:0 nad New York Red Bulls.
Seattle Sounders je jeden z najúspešnejších klubov v MLS. Dvakrát získali MLS Cup, štyrikrát sa tešili z víťazstva v U.S. Open Cup. V roku 2022 sa Seattle stal víťazom Ligy majstrov CONCACAF . Boli iba prvým tímom z MLS, ktorý vyhral túto súťaž.
V roku 2025 sa Seattle Sounders predstavia na rozšírených Majstrovstiev sveta klubov FIFA.
Káder mužstva.
Súčasná zostava:
 
Sezónne štatistiky.
Legenda
Pasca na mačky

Pasca na mačky () je maďarsko-západonemecko-kanadský animovaný film z roku 1986, ktorý režíroval Béla Ternovszky a napísal József Nepp. Film vznikol v koprodukcii Pannónia Filmstúdió, Sefel Pictures International a Infafilm GmbH. Prvýkrát mal film premiéru v Maďarsku 2. októbra 1986, kde ho distribuovala spoločnosť MOKÉP.
Film mal v Česko-Slovenskú premiéru v rokoch 1988 až 1989 (v distribúcii Ústřední pójčovna filmů – ÚPF / Slovenská požičovňa filmov – SPF) a bol nadabovaný do češtiny a slovenčiny.
Kaledónske vrásnenie

Kaledónske vrásnenie bol horotvorný proces, ktorý sa udial v prvohorách, v periódach ordovik až devón; pred 490 až 390 miliónmi rokov. Orogenéza bola spôsobená zrážkou kontinentov Laurentia, Baltika a Avalónia, spolu s uzatvorením oceánu Iapetus.
Názov je odvodený od Kaledónie, latinského pomenovania územia dnešného Škótska a zaviedol ho rakúsky geológ Eduard Suess. Pohoria vytvorené kaledónskou orogenézou sa nachádzajú na oboch stranách Atlantiku (ktorý samotný však vznikol neskôr). Na americkej strane sú to pohoria tiahnúce sa od Pensylvánie cez východnú Kanadu až do Grónska, v Európe sú to horské pásma západnej a severnej časti Britských ostrovov, Škandinávie a Špicbergov.
Hniložravec

Hniložravce, niekedy nazývané aj saprofágy, rozkladače alebo detritofágy, získavajú potravu z detritu alebo rozkladajúcich sa organických látok. Hniložravce sú dôležitou súčasťou ekosystémov, pretože prispievajú k rozkladu a recyklácii živín.
Mnohé druhy baktérií, húb a protistov nie sú schopné stráviť kúsky organického materiálu, ale dokážu absorbovať látky na molekulárnej úrovni a možno ich považovať za najdôležitejších hniložravcov.
Medzi ďalšie detritivory patria suchozemské rovnakonôžky, mnohonôžky, muchy z čeľade Mäsiarkovité (Scathophagidae), dážďovky, široká škála hmyzu vrátane určitých druhov chrobákov, niektoré mnohoštetinavce, červy z rodu Terebellida a kraby huslisti.
Podľa niektorých sa nekrofágy (mrchožrúti) nepovažujú za hniložravcov, pretože konzumujú veľké kusy potravy. Rovnako ani koprofágy (organizmy živiace sa výkalmi) sa nezaraďujú medzi typických hniložravcov. Organizmy, ktoré sa živia drevom, či už živým alebo mŕtvym, sa nazývajú xylofágy.
Ekológia.
Hniložravce sa vyskytujú vo všetkých typoch pôd s organickými látkami. Mnohé žijú v lesoch, iné na dne vodného prostredia známeho ako bentos. Tam zohrávajú dôležitú úlohu v potravových (trofických) reťazcoch v rámci tzv. kolobehu dusíka. Recyklujú organické látky tým, že sú potravou pre konzumentov (heterotrofov), a tak prispievajú k toku energie v ekosystémoch.
Huby a baktérie sú v súčasnosti veľmi dôležité pri rozklade dreva. V minulosti pravdepodobne nedokázali tráviť lignín, hlavnú zložku dreva, a možno práve preto vznikli v období karbónu nahromadené zvyšky rastlín, ktoré sa neskôr stali fosílnymi palivami.
Lieskovec (prítok Trnávky)

Lieskovec je krátky vodný tok v Zemplíne, v severozápadnej časti okresu Trebišov. Je to pravostranný prítok Trnávky, má dĺžku 2,3 km a je tokom VI. rádu.
Pramení vo Východoslovenskej pahorkatine, v podcelku Podslanská pahorkatina, v lokalite Policírka v nadmorskej výške približne Na hornom toku tečie juhovýchodným smerom, postupne sa stáča na východ a tečie na hranici lesa a poľnohospodársky využívanej pôdy. Následne sa stočí na juhozápad, opäť mení smer na východ pričom priberá najvýznamnejší pravostranný prítok a vzápätí sa v nadmorskej výške asi severne od obce Trnávka vlieva do rovnomennej rieky.
Anna Predmerská

Doc. Mgr. art. Anna Predmerská (rod. Zúriková; * 15. august 1954, Martin) je slovenská organová virtuózka a vysokoškolská pedagogička.
Životopis.
Narodila sa v rodine evanjelického farára Mojmíra Zúrika v Martine. Detstvo až do študentských čias prežila na Gemeri. V rokoch 19691973 študovala na Konzervatóriu v Košiciach organ u prof. Ivana Sokola. Po konzervatóriu pokračovala v štúdiách na Vysokej škole múzických umení v Bratislave, (VŠMU), ktorú ukončila v roku 1977 (organ, žiačka prof. Ferdinanda Klindu). Po promócii v rokoch 19771978 pokračovala v štúdiu hry na organ u K. D’Hoogheho v Conservatoire Royal Brusel. V rokoch 19781979 ako štipendista SHF v Bratislave študovala u prof. Ivana Sokola. Z politických dôvodov pedagogicky mohla pôsobiť až po Nežnej revolúcii v roku 1989. V rokoch 19912016 pôsobila na Evanjelickej bohosloveckej fakulte Univerzity Komenského v Bratislave, pedagogička predmetov hudobná teória, dejiny hudby, kapitoly z cirkevnej hudby a liturgie, hra na hudobných nástrojoch, docentka1999, 20042008 prorektorka Univerzity Komenského v Bratislave pre oblasť vzdelávania. V roku 2016 odišla do dôchodku.
Dielo.
Koncertnou činnosťou sa presadila aj na významných medzinárodných pódiách vo väčšine európskych krajín. Účinkovala so všetkými domácimi symfonickými a komornými orchestrami, spolupracovala s poprednými slovenskými a zahraničnými dirigentmi (Roberto Benzi, János Ferencsik, Zdeněk Košler, Tomáš Koutník, Daniel Nazareth, Libor Pešek, Petr Vronský).
Komorná spolupráca: speváci – Marta Beňačková, Ján Galla, Elena Holičková, Ida Kirilová, Elena Kittnarová, Adriana Kohútková, Peter Mikuláš, Hana Štolfová-Bandová, a hudobníkmi Peter Michalica (vn), Juraj Bartoš, Miroslav Kejmar, Juraj Mitošinka, Kamil Roško.
Absolvovala koncertné vystúpenia vo väčšine európskych krajín (hosťovanie v Gewandhaus Leipzig, berlínskom Schauspielhause, moskovskej Čajkovského sieni). V rokoch 19811982 a 19861992 bola sólistkou Slovenskej filharmónie. Absolventka viacero významných medzinárodných interpretačných súťaží a medzinárodných interpretačných kurzov (Paríž, Chartres, Norimberg, Praha, Budapešť, Weimar, Millstatt).
Autorka odborných príspevkov a vedeckých štúdií v duchovne zameraných periodikách. Za svoje vedecké štúdie o diele hudobného skladateľa Johanna Sebastiana Bacha a šírenie jeho odkazu v našej spoločnosti jej udelili Cenu Sebastian za roky 20162017. V roku 1983 jej bola SHF udelená Cena Frica Kafendu za prínos v interpretačnej oblasti.
Adel Productions

Adel Productions bola francúzska filmová produkčná spoločnosť založená Alainom Delonom v roku 1968, ktorá fungovala do roku 1988.
História.
Adel Productions vyrobila v rokoch 1968 až 1986 dvadsaťsedem filmov. Medzi najznámejšie filmy patrili "Borsalino", "Dvaja muži v meste", "Poviedka o policajtovi," "Smrť darebáka" či "Traja muži na zabitie". Z obchodného a firemného registra bola spoločnosť vyradená 11. februára 1988.
Ráztoky (prítok Zázrivky)

Ráztoky je vodný tok vo východnej časti Kysuckej vrchoviny na území okresu Dolný Kubín. Je to pravostranný prítok Zázrivky s dĺžkou približne 5 km a je tokom V. rádu. Preteká územím ochranného pásma Národného parku Malá Fatra.
Priebeh toku.
Potok pramení na západnom okraji Oravskej Magury, v geomorfologickom podcelku Paráč, na západnom úbočí vrchu Javorinka (), v nadmorskej výške približne Od prameňa tečie juhozápadným smerom a onedlho vstupuje na územie Kysuckej vrchoviny a podcelku Kysucké bradlá. Tečie južným smerom cez osadu Sihla, pod ktorou priberá pravostranný a ľavostranný prítok. Pokračuje osadou Pučkovci a následne preteká centrom miestnej časti Ráztoky, kde priberá významný pravostranný prítok spod Kýčery. Pokračuje južným smerom cez osadu Pupovec a vteká do časti Zázrivská brázda a miestnej časti Dolina. Tu priberá svoj najvýznamnejší prítok, pravostranný Dolinský potok a stáča sa juhovýchodným smerom k centru obce Zázrivá, kde sa v nadmorskej výške cca vlieva pravostranne do rieky Zázrivka.
Potok pramení a preteká iba územím obce Zázrivá v okrese Dolný Kubín v Žilinskom kraji.
CF Pachuca

Club de Fútbol Pachuca je mexický profesionálny futbalový klub, ktorý sídli v meste Pachuca v štáte Hidalgo. Tím pôsobí v najvyššej národnej klubovej súťaži Liga MX. Klub bol založený v roku 1892 a svoje domáce zápasy hrávajú na Estadio Hidalgo.
História klubu.
Anglickí baníci stali pri zrode futbalové klubu v Pachuce. Zo začiatku sa futbalu venovali len ako neorganizovanému koníčku vo voľnom čase. Francis Rule a Alfred C. Crowle boli muži, ktorí podporili vytvorenie prvého futbalového klubu v Mexiku. Klub bol založený 1. novembra 1892. Hra sa rýchlo rozšírila a vznikli aj ďalšie kluby v okolitých štátoch. V roku 1895 sa Pachuca FC zlúčila s kriketovým klubom Pahcucy a kriketovým klubom Velasco a klub sa premenoval na Pachuca AC.
V roku 1902 bola Pachuca AC pri zrode amatérskej mexickej ligy. V sezóne 1904/05 získali svoj prvý amatérsky titul. V rokoch 1920 až 1921 sa banská spoločnosť dostala do krízy v dôsledku mexickej revolúcie, a preto sa väčšina hráčov presťahovala do hlavného mesta. Neskôr v roku 1922 bol klub rozpustený.
V roku 1950 sa obnovil futbal v Pachuce a klub bol pri zrode Segunda División de México. O dva roky však bol klub opäť rozpustený.
V roku 1960 bol klub opäť založený pod súčasným názvom Club de Fútbol Pachuca. V sezóne 1966/67 sa stali šampiónmi Segunda División de México a postúpili do Primera Division. 
Pachuca medzi úspešné mexické kluby. Tešili sa zo siedmich majstrovských titulov a majú na konte aj šesť titulov v Pohári majstrov CONCACAF. Na konte aj majú víťazstvo v Copa Sudamericana v roku 2006.
V roku 2025 sa predstavia na rozšírených Majstrovstiev sveta klubov FIFA.
Káder mužstva.
Súčasná zostava:
Choucroute International Production

Choucroute International Production bola filmová a hudobná produkčná spoločnosť vytvorená skupinou Les Charlots po ich odlúčení od producenta Christiana Fechnera.
História.
Po odlúčení Fechnera od skupiny v roku 1976 sa dlhoročná spolupráca ukončila. Jeho produkčná spoločnosť Les Films Christian Fechner začiatkom 70. rokov produkovala celkom sedem filmov skupiny. Spoločnosť Choucroute bola zaregistrovaná 25. novembra 1976 a zrušená 11. augusta 2009. Podnik celkom vyprodukoval päť filmov a päť štúdiových albumov skupiny.
Nábojové číslo

Nábojové číslo (tiež mocenstvo) (označuje sa formula_1) je počet elementárnych nábojov, ktoré je dané pomerom celkového náboja formula_2 a náboja protónu formula_3:
formula_4
kde formula_5 Nábojové číslo vyjadruje, koľkokrát je náboj častice alebo iónu väčší ako náboj protónu.
Nábojové čísla sa zapisujú arabskými číslicami, za ktorými nasleduje znamienko, k pravému hornému rohu (ako pravý horný index) chemického prvku alebo viacatómovej častice:
formula_6 je vápenatý katión, ktorého nábojové číslo formula_7,
formula_8je síranový anión, ktorého nábojové číslo je formula_9.
Nábojové číslo častice sa určí ako súčet oxidačných čísel všetkých atómov častice:
formula_10 preto pre síranový (VI) anión platí: (1 . VI) + (4 . (-II)) = 6 - 8 = - 2; z = - 2. 
Nábojové číslo jednoatomárnych častíc je zhodné s oxidačným číslom:
formula_11 pre vápenatý katión platí: (1 . II) = 2; z = + 2.
Absolútna hodnota nábojového čísla.
Keďže nábojové číslo naberá kladné aj záporné hodnoty, "i.e." nábojové číslo je z oboru celých čísel, využíva sa absolútna hodnota nábojového čísla, ktorá sa označuje formula_12, a ktorá je z oboru prirodzených čísel. Potom absolútna hodnota nábojového čísla vápenatého katiónu a absolútna hodnota nábojového čísla síranového aniónu sa rovnajú:
formula_13
Nábojové číslo katiónu.
Nábojové číslo katiónu je celé kladné číslo, ktoré sa označuje formula_14. Nábojové číslo vápenatého katiónu formula_15sa teda všeobecne zapíše ako formula_16 a platí formula_17.
Nábojové číslo aniónu.
Nábojové číslo katiónu je celé záporné číslo, ktoré sa označuje formula_18. Nábojové číslo síranového aniónu formula_19sa teda všeobecne zapíše ako formula_20 a platí formula_21.
Pohyblivosť častice

Pohyblivosť častice je rýchlosť pohybu i-tého iónu v elektrickom poli o jednotkovej intenzite. Označuje sa formula_1, prípadne formula_2.
Pohyblivosť častice formula_1 je konštantou úmernosti medzi vektorom rýchlosti difúzneho pohybu i-tej zložky formula_4 a hnacou silou difúzie i-tej zložky formula_5:
formula_6
Pohyblivosť častice formula_1 je konštantou úmernosti medzi vektorom rýchlosti migračného pohybu i-tej zložky formula_8 a hnacou silou migrácie i-tej zložky formula_9:
formula_10
Rozmer pohyblivosti častice formula_11 je
formula_12
kde formula_13 je sekunda, formula_14 je Newton.
Pohyblivosť častice a difúzny koeficient častice.
Pohyblivosť častice formula_2 a difúzny koeficient častice formula_16 sú veličiny spriahnuté priamou úmerou:
formula_17
Pohyblivosť častice a elektrolytická pohyblivosť častice.
Pohyblivosť častice formula_2 a elektrolytická pohyblivosť častice formula_19 sú veličiny spriahnuté priamou úmerou:
formula_20
kde formula_21 je absolútna hodnota nábojového čísla i-tej častice, formula_22 je Faradyova konštanta.
Rozmer elektrolytickej pohyblivosti formula_19 je
formula_24
kde formula_13 je sekunda, formula_26 je Volt.
Elektrolytická pohyblivosť

Elektrolytická pohyblivosť (tiež iónová pohyblivosť) je rýchlosť pohybu iónu v elektrickom poli o jednotkovej intenzite. Elektrolytická pohyblivosť sa označuje formula_1. Rozmer elektrolytickej vodivosti formula_1 je:
formula_3
Podmienka elektroneutrality

Podmienka elektroneutrality vyjadruje, že v každom fyzikálnom systéme, ktorý je v rovnovážnom stave, musí byť celkový elektrický náboj nulový. To znamená, že počet kladných nábojov (protóny, katióny) sa musí rovnať počtu záporných nábojov (elektróny, anióny). Podmienka elektroneutrality je základným princípom, ktorý udržiava stabilitu fyzikálnych a chemických systémov. Ak je porušená, môže dôjsť k významným elektrickým alebo chemickým interakciám.
formula_1,
kde formula_2 je nábojové číslo i-tej zložky, formula_3 je objemová koncentrácia i-tej zložky.
Prevodové číslo

Prevodové číslo formula_1 v elektrochémii je veličina, ktorá vyjadruje podiel prúdu neseného konkrétnym iónom na celkovom elektrickom prúde prechádzajúcom roztokom elektrolytu. Prevodové číslo i-tého iónu formula_1 sa definuje ako:
formula_3
kde formula_4 je prúd prenášaný i-tym iónom, formula_5 je celkový prúd.
Hittorf definoval prevodové číslo formula_1 podobne:
formula_7
kde formula_8 je náboj prenášaný i-tym iónom, formula_9 je celkový náboj prenášaný elektrolytom.
Príspevok i-teho nosiča náboja ku špecifickej vodivosti formula_10 sa charakterizuje jeho prevodovým číslom formula_1:
formula_12
keďže
formula_13
je vzťah medzi prevodovým číslom formula_1 a špecifickou vodivostou formula_10:
formula_16
Súčet prevodových čísel všetkých nabitých častíc sa rovná jednej:
formula_17
Experimentálne určenie prevodových čísel.
Prevodové čísla sú experimentálne dostupné, je možno ich merať elektrochemickými sústavami. Stanovujú sa zo zmien koncentrácie v katódovom a anódovom priestore v dôsledku elektrolýzy roztoku. Získané hodnoty prevodových čísel sa dajú následne použiť na výpočet medzných iónových vodivostí iónov formula_18 z prevodových čísel formula_1:
formula_20
kde formula_21 je medzná molárna vodivosť elektrolytu, formula_22 je stechiometrický koeficient i-tého iónu.
Medzná molárna vodivosť elektrolytu

Medzná molárna vodivosť elektrolytu, tiež limitná molárna vodivosť elektrolytu (označovaná formula_1) je limita molárnej vodivosti elektrolytu (označovanej formula_2) v bode nulovej koncentrácie formula_3:
formula_4
Hodnota medznej molárnej vodivosti formula_1 je veličina úplne charakterizujúca vodivostnú schopnosť elektrolytu.
Molárna vodivosť elektrolytu

Molárna vodivosť elektrolytu (označovaná formula_1) je veličina, ktorá vyjadruje vodivosť elektrolytu vzťahujúcu sa na jeden mol rozpustenej látky v roztoku. Predstavuje, ako efektívne elektrolyt vedie elektrický prúd na jednotku množstva rozpustenej látky. 
Molárna vodivosť elektrolytu formula_1 bola zavedená z dôvodu, pretože špecifická vodivosť formula_3 pri danej teplote závisí aj na koncentrácii látky:
formula_4
V roztoku totiž o hodnote špecifickej vodivosti formula_3 rozhoduje nielen rýchlosť pohybu iónov v elektrickom poli (čo je opísané pohyblivosťou iónov formula_6), ale aj ich počet v objemovom elemente, ktorý je daný koncentráciou iónov formula_7. Preto molárna vodivosť elektrolytu bola zavedená ako podiel špecifickej vodivosti formula_3 a objemovej koncentrácie formula_9:
formula_10
pre koncentráciu katiónu formula_11 platí:
formula_12
a pre koncentráciu aniónu formula_13 platí podobne:
formula_14
kde formula_15 je disoaciačný stupeň, formula_16 je celková analytická koncentrácia analytu vo v roztoku, formula_17 je stechiometrický koeficient katiónu, formula_18 je stechiometrický koeficient aniónu.
Pre formula_19 platí:
formula_20
Rozpísaním vzťahu pre špecifickú vodivosť formula_3 pre katión a anión:
formula_22 
a dosadením do vzťahu pre molárnu vodivosť elektrolytu formula_1:
formula_24
za využitia individuálnej vodivosti formula_25:
formula_26
čo sa dá rozpísať pre katión formula_27:
formula_28
a anión formula_29:
formula_30
Dostaneme vzťaj medzi molárnou vodivosťou elektrolytu formula_1 a disociačným stupeňom formula_15, stechiometrickými koeficientmi formula_18 a formula_17 a individuálnmi vodvosťami formula_27 a formula_29:
formula_37
Závislosť molárnej vodivosti elektrolytu na koncentrácii.
Hoci bola molárna vodivosť elektrolytu formula_1 zavedená z dôvodu, aby existovala veličina popisujúca vodivosť, ktorá nebude závislá od koncentrácie, Kohlrausch zistil, že molárna vodivosť silného elektrolytu (ktorého disociačný stupeň formula_39), závisí od koncentrácie formula_16:
formula_41
čiže molárna vodivosť formula_1 silného elektrolytu (formula_39) sa mení s odmocninou koncentrácie formula_16. 
Racionalizácia závislosti molárnej vodivosti silného elektrolytu na koncentrácii.
Vysvetlenie, prečo je molárna vodivosť elektrolytu závislá od koncentrácie je, že medzi katiónmi a aniónmi v roztoku existujú elektrostatické príťažlivé sily (opísané Coulombovým zákonom, interakcia monopól-monopól z multipólového rozvoja),ktoré ktoré pri pohybe týchto iónov v elektrickom poli v navzájom opačných smeroch, tomuto pohybu bránia.
Kohlrauschov zákon

Kohlrauschov zákon o nezávislom putovaní iónov je empirický poznatok, ktorý sa týka silných elektrolytov (elektrolyty so stupňom disociácie formula_1), ktoré sú nekonečne zriedené. Pri nekonečnom zriedení vedú všetky ióny elektrický prúd (resp. prenášajú elektrický náboj) nezávisle od seba, nedochádza ku elektrostatickej interakcii katiónov s aniónmi.
Dôsledkom Kohlrauschovho zákona je, že medzná molárna vodivosť elektrolytu formula_2 je daná súčtom iónových príspevkov:
formula_3
t.j. medzná molárna vodivosť sa aditivne skladá z príspevkov jednotlivých iónov. 
Ďalším dôsledkom Kohlrauschovho zákona je, že rozdiely medzných molárnych vodivostí formula_2dvoch binárnych elektrolytov (napr. LiCl a LiBr, HCl a HBr, NaCl a NaBr) so spoločným iónom, sú určené len rozdielmi príspevkov odlišných iónov:
formula_5
Zákon sformuloval v roku 1874 nemecký fyzik Friedrich Kohlrausch.
Arrheniov vzťah

Arrheniov vzťah pre slabé elektrolyty opisuje, ako elektrolytická disociácia slabých elektrolytov ovplyvňuje ich molárnu vodivosť a rovnovážne vlastnosti. Tento vzťah vychádza z predpokladu, že slabé elektrolyty v roztoku disociujú len čiastočne (formula_1):
formula_2
kde formula_3 je disociačný stupeň, formula_4 je molárna vodivosť elektrolytu a formula_5 je medzná molárna vodivosť elektrolytu.
Podľa vzťahu pre disociačný stupeň formula_3, čo je pomer objemovej koncentrácie disociovaného elektrolytu formula_7 ku celkovej (analytickej) koncentrácie v roztoku formula_8:
formula_9
formula_10
pričom pre slabý elektrolyt platí: formula_11. Z tohto vzťahu je jasné, že molárna vodivosť elektrolytu formula_4 závisí od koncentrácie disociovaného elektrolytu formula_7.
Pri vysokých koncentráciách elektrolytu formula_8 , je stupeň disociácie formula_15 malý - elektrolyt je málo disociovaný. Vodivosť v koncentrovaných roztokoch slabých elektrolytov je veľmi malá, pretože sa tu nachádza málo iónov, ktoré by viedli elektrický prúd. Výhodou slabých elektrolytov (oproti silným elektrolytom je, že v koncentrovaných roztokoch slabých elektrolytov sa veľmi málo uplatňujú medziiónové interakcie katión-anión, keďže nedisociované slabé elektrolyty nie sú elektricky nabité a teda nemôžu takto interagovať.
Pri nízkych koncentráciách slabého elektrolytu, t.j. pri vysokom (nekonečnom) zriedení slabého elektrolytu, dochádza ku úplnej disociácii slabého elektrolytu, v roztoku sa nachádza veľa uónov, ktoré môžu viezť elektrický prúd a preto molárna vodivosť slabého elektrolytu formula_4 limití ku medznej molárnej vodivosti formula_5.
Tento vzťah sformuloval švédsky fyzik a chemik Svante Arrhenius.
Dolinský potok (prítok Ráztok)

Dolinský potok je vodný tok vo východnej časti Kysuckej vrchoviny na území okresu Dolný Kubín. Je to pravostranný prítok Ráztok s dĺžkou približne 4 km a je tokom VI. rádu. Preteká územím ochranného pásma Národného parku Malá Fatra.
Priebeh toku.
Potok pramení v juhovýchodnej časti Kysuckej vrchoviny, v geomorfologickom podcelku Kysucké bradlá, na severozápadnom úbočí vrchu Pod Kýčerou (), v nadmorskej výške približne 
Od prameňa tečie prevažne južným smerom, pričom sa esovito stáča, kopírujúc údolie zovreté vrchmi Púpovček () a Pupov (). Preteká Tesnú dolinu lokalitou Flajšová, priberajúc viaceré menšie prítoky a meniac tok na juhovýchod. Prechádza do geomorfologickej časti Zázrivská brázda a miestnej časti Dolina, kde priberá ďalší pravostranný prítok. Následne sa v centre tejto miestnej časti, v nadmorskej výške cca vlieva pravostranne do Ráztoky, prítoku rieky Zázrivka.
Potok pramení a preteká iba územím obce Zázrivá v okrese Dolný Kubín v Žilinskom kraji.
Jakub Gurecký

Jakub Gurecký (* 8. október 2005, Zlín, Česko – † 7. február 2022, Martin) bol český motocyklový pretekár, považovaný za jeden z popredných talentov európskeho motošportu. Zahynul počas tréningu v hale, keď havaroval do nosnej konštrukcie.
Životopis.
Narodil sa v Zlíne a s jazdením na motocykloch začal v štyroch rokoch. Pôsobil v pretekárskom klube z Brna. Prvé preteky absolvoval v roku 2015 a okamžite začal zbierať úspechy, stal sa majstrom ČR v minicrosse, bol dvojnásobným víťazom majstrovstiev Nemecka, či vicemajstrom Európy. Zúčastnil sa tiež juniorských majstrovstiev sveta a v roku 2022 sa kvalifikoval sa na prestížne podujatie Red Bull Rookies Cup, ktorého sa už ale nestihol zúčastniť.
Ku juniorskému šampionátu sa okrem iného pripravoval aj v Martine. Počas halového tréningu narazil do pevnej konštrukcie a následkom zranení podľahol.
CF Monterrey

Club de Fútbol Monterrey je mexický profesionálny futbalový klub, ktorý sídli v meste Monterrey. Tím pôsobí v najvyššej národnej klubovej súťaži Liga MX. Klub bol založený v roku 1945, ktorý hráva svoje domáce zápasy na Estadio BBVA s kapacitou 53 500 miest . 
História klubu.
CF Monterrey bol založený 28. júna 1945, tesne pred koncom druhej svetovej vojny, skupinou priemyselných podnikateľov.
Vo svojom prvom profesionálnom zápase, ktorý sa hral 19. augusta 1945 proti San Sebastián de León, vyhral Monterrey 1:0. Táto radosť sa rýchlo skončila, najskôr prehrou 6:0 s Montezumou a potom tragickou nehodou klubového autobusu na cestách v San Juan de los Lagos , ktorá si vyžiadala životy mnohých hráčov klubu. Kvôli týmto udalostiam sa klub v roku 1946 rozhodol prestať hrať ligu na počesť hráčov, ktorí zomreli.
Až v roku 1952 klub obnovil činnosť vďaka Dr. Carlosovi Cansecovi, prezidentovi Asociación de Fútbol de Nuevo León. Klub sa zapísal do druhej ligy a už o 4 roky neskôr sa klub dostal do najvyššej súťaže. 
Monterrey je úspešným mexickým klubom. Päťkrát sa stal mexický majstrom. Päťkrát sa tešili z víťazstva v Pohári majstrov CONCACAF.
Monterrey sa predstaví na rozšírených Majstrovstiev sveta klubov FIFA 2025.
Káder mužstva.
Súčasná zostava:
Elektrochemický ekvivalent

Elektrochemický ekvivalent (označovaný &lt;chem display="inline"&gt;zF&lt;/chem&gt;) je súčin nábojového čísla &lt;chem display="inline"&gt;z&lt;/chem&gt; a Faradayovej konštanty &lt;chem&gt;F&lt;/chem&gt;, ktorý vyjadruje elektrický náboj potrebný na tvorbu na jedného molu kovu formula_1 vyplývajúci zo stechiometrie elektródovej reakcie:
formula_2
Iná definícia elektrochemického ekvivalentu (označovaného ako formula_3) vychádza z druhého Faradayovho zákona, ktorý popisuje konštantu úmernosti medzi hmotnosťou kovu formula_4 vylúčeného na katóde a prejdeného náboja formula_5:
formula_6
Druhý Faradayov zákon hovorí o konštante úmernosti formula_3 (elektrochemickom ekivalente) a má význam hmotnosti látky premenenej nábojom jedného Coulombu. Pre elektrochemický ekvivalent je možné odvodiť:
formula_8
kde formula_9 je molová hmotnosť elektrochemicky premenej látky, &lt;chem display="inline"&gt;z
&lt;/chem&gt; je nábojové číslo a &lt;chem&gt;F&lt;/chem&gt; Faradayova konštanta, formula_10 je elektrický náboj elektrónu a formula_11 je Avogadrova konštanta.
Comfort food

Comfort food (doslovne "komfortné" alebo "pohodlné jedlo") je jedlo, ktoré niekomu poskytuje nostalgickú alebo sentimentálnu hodnotu a môže sa vyznačovať vysokou kalorickou hodnotou spojenou s detstvom alebo domácou kuchyňou. Nostalgia môže byť špecifická pre jednotlivca alebo sa môže vzťahovať na konkrétnu kultúru.
Termín "comfort food" možno vysledovať minimálne do roku 1615, kde na začiatku druhej časti diela "Don Quijote", na začiatku prvej kapitoly, Quijotova neter a jej sestra (guvernantka, gazdiná?, „ama“) hovoria, aby ho rozmaznávali tým, že „mu dajú jesť veci, ktoré sú upokojujúce a vhodné pre srdce a mozog...“ Iní si to všimli až v roku 1966, keď bolo použité v príbehu periodika "Palm Beach Post": „Dospelí, keď sú pod silným emocionálnym stresom, sa obracajú na to, čo by sa dalo nazvať ‚komfortným jedlom‘ – jedlo spojené s bezpečnosťou detstva, ako je matkino poached egg alebo slávna kuracia polievka.“ Podľa výskumu April Whiteovej v JSTOR to mohla byť Liza Minnelliová, kto prvýkrát použil tento výraz v jeho modernom význame v rozhovore, keď priznala, že túži po hamburgeri.
Keď sa tento výraz objavil prvýkrát, noviny ho používali v úvodzovkách. V sedemdesiatych rokoch minulého storočia boli najobľúbenejším pohodlným jedlom v Spojených štátoch rôzne zemiakové jedlá a slepačí vývar, ale aj v tom čase sa definícia líšila od človeka k človeku. Počas nasledujúcich desaťročí sa povaha "comfort foodu" v USA zmenila, presunula sa od slaných jedál k sladkým, pričom sa začali rozširovať kuchárske knihy s tematikou "comfort foodu" a reštaurácie začali ponúkať položky takto označené, keď sa tento výraz pôvodne používal pre potraviny konzumované, keď je človek „sám doma“. Celosvetové stravovacie trendy, ktoré sa objavili v 90. rokoch 20. storočia, ako nízkotučná alebo nízkosacharidová diéta nedokázali ukončiť túžbu po "comfort food". Podľa Whiteovej, pandémia ochorenia COVID-19, ktorá zasiahla svet v roku 2020, ešte viac posilnila potrebu ľudí po "comfort foode", ktoré vyvoláva nostalgiu a pocit spolupatričnosti.
Hittorfova metóda

Hittorfova metóda merania prevodových čísel katiónu formula_1 a aniónu formula_2 , resp. merania individuálnych pohyblivostí katiónu formula_3 a aniónu formula_4je založená na meraní elektrického náboja prejdeného elektrolyzérom a meraní zmien látkových množstiev elektrolytov v katódoveom priestore (katolyte) a anódovom priestore (anolyte).
Túto metódu sformuloval nemecký fyzik Johann Wilhelm Hittorf v roku 1853.
Predpokladajme, že elektrický prúd formula_5 prechádzajúci elektrolyzérom je spojený len s migráciou iónov:
formula_6
kde formula_7 je prúdová hustota, formula_8 je plocha, formula_9 je špecifická vodivosť, formula_10 je gradient elektrického potenciálu.
Potom pre látkový tok i-tej častice formula_11 môžeme písať:
formula_12
s využitím prevodového čísla formula_13 i-tej častice:
formula_14
s využitím prúdovej hustoty formula_7:
formula_16
vynásobením látkového toku formula_11 plochou formula_8:
formula_19
a integráciou podľa času sa získa vzťah, ktorý hovorí, že úpčet molov i-teho iónu formula_20, ktoré prešli za čas formula_21 ľubovoľnou rovinou kolmou na vektor prúdu formula_5, je priamo úmerný prejdenému elektrickému náboju formula_23:
formula_24 
Zmena počtu molov katiónov v katolyte.
Zmena počtu molov katiónov v katolyte formula_25 je daná rozdielom počtu molov katiónov prechádzajúcich do katolytu cez prepážku (ktorá je medzi katolytom a anolytom) a počtu molov katiónov vyredukovaných na katóde:
formula_26
Menšenec (prvá zátvorka rozdielu) je daný vyššie uvedeným vzťahom, menšiteľ (druhá zátvorka rozdielu) je daný prvým Faradayovým zákonom.
formula_27 je zmena počtu molov katolytu formula_28
Zmena počtu molov aniónov v anolyte.
Zmena počtu molov aniónov v anolyte formula_29 je daná rozdielom počtu molov aniónov prechádzajúcich do anolytu cez prepážku (ktorá je medzi katolytom a anolytom) a počtu molov aniónov oxidovaných na anóde:
formula_30
Menšenec (prvá zátvorka rozdielu) je daný vyššie uvedeným vzťahom, menšiteľ (druhá zátvorka rozdielu) je daný prvým Faradayovým zákonom.
formula_31 je zmena počtu molov anolytu formula_28
Anolyt

Anolyt je roztok elektrolytu v okolí anódy elektrolyzéra alebo galvanického článku, je to vodič druhej triedy elektródy, ktorá tvorí anódu, čiže je to roztok v anódovom priestore.
Katolyt

Katolyt je roztok elektrolytu v okolí katódy elektrolyzéra alebo galvanického článku, je to vodič druhej triedy elektródy, ktorá tvorí katódu, čiže je to roztok v katódovom priestore.
Turistická značkovaná trasa číslo 0703

 Turistická značkovaná trasa číslo 0703 je červená trasa v Malých Karpatoch, ktorá spája Pezinok a Modru. Dĺžka trasy je 21,4 km. Turistická trasa je v správe Klubu slovenských turistov.
Solárium

Solárium je technické zariadenie pre ožarovanie ľudského tela UV žiarením (umelým „horským slnkom“). Obvykle sa používa z kozmetických dôvodov na navodenie tmavého sfarbenia kože podobného ako pri opaľovaní na slnku. Podľa WHO zodpovedá asi 20 minút v soláriu zhruba jednému dňu strávenému na pláži.
Zdravotné riziká.
Svetová zdravotnícka organizácia uvádza, že solária sú zodpovedné každoročne za vznik 10 tisíc zhubných melanómov u obyvateľov Európy, Austrálie a USA. A pripisuje im aj 430 tisíc ochorení inými typmi nádorov kože.
Solária predstavujú nebezpečenstvo najmä pre ľudí mladších ako 30 rokov, medzi ktorými majú užívatelia solárií o 75 percent väčšie riziko vzniku rakoviny kože ako tí, ktorí sa soláriám vyhýbajú. Pokiaľ začnú ľudia používať solária pred 25. rokom veku, zvyšuje sa ich riziko vzniku spinaliómu o viac ako 100 % a riziko vzniku bazaliómu o 40 %.
Podľa Naděždy Vojáčkovej z kožnej kliniky Na Bulovce by sa soláriám mali vyhýbať všetky deti a mladí ľudia do 18 rokov, ďalej ľudia so zníženou imunitou, so svetlou pleťou a vlasmi (fototypy 1 a 2) alebo s veľkým počtom materských znamienok. Veľmi opatrní by mali byť ľudia, ktorých rodinní príslušníci mali alebo majú kožný nádor. Uviedla tiež, že solárium totiž vyžaruje iné spektrum UV žiarenia ako slnko, čo môže oslabiť imunitu kožných buniek a spôsobiť kožný melanóm.
FCF

FCF môže byť skratka pre:
Les Films Christian Fechner

Les Films Christian Fechner (FCF) bola francúzska filmová produkčná spoločnosť vytvorená Christianom Fechnerom v roku 1972.
História.
Po úspechu komédie "Bažanti" (1971) sa Fechner rozhodol produkovať ďalší film so skupinou Les Charlots, a to "Blázni zo štadiónu" (1972). Pre svoj prvý produkčný film "Blázni zo štadiónu" založil začiatkom roku 1972 vlastnú produkčnú spoločnosť s názvom Les Films Christian Fechner. Od založenia spoločnosti Fechner spolupracoval s Bernardom Artiguesom a Henrim Brichettim. Za tridsať rokov spoločnosť vyprodukovala viac ako päťdesiat úspešných celovečerných filmov. Posledným filmom z produkcie FCF bol "L'Auberge rouge" z roku 2007. Po smrti Fechnera v novembri 2008 prišla spoločnosť o majiteľa. Dňa 2. februára 2013 bola spoločnosť uvedená do nútenej likvidácie.
Eva Mosnáková

Eva Mosnáková (* 1929, Brno – † 29. november 2024) bola slovenská preživšia holokaustu a aktivistka za ľudské práva a proti extrémizmu.
Životopis.
Narodila sa v roku 1929 v Brne. Jej otec, Andrej Fuchs, bol židovského pôvodu. Matka Otília bola kresťanka. Rodina sa neskôr presťahovala do Handlovej kde navštevovala nemeckú školu. Od roku 1940 žili v Močenku. Jej otec ako zverolekár získal výnimku a tak sa vyhli transportu. Neskôr prestala platiť výnimka aj pre neho a rodina bola v ohrození. „Niekoľko mesiacov sa ukrývali (na farme pri Močenku) u sudetského Nemca Henricha Konráda a jeho manželky Terky Mosnákovej, pričom im pomáhal aj Terkin brat Vladimír, ktorého si Eva neskôr vzala.“ Mali dvoch synov. Manžela Vladimíra za pomoc partizánom zatklo Gestapo a bol väznený v tábore Mauthausen. Vyštudovala ekonómiu na Vysokej škole ekonomickej a pracovala v rezorte poľnohospodárstva. V rokoch 1954 až 1955 bol jej manžel po vykonštruovanom procese odsúdený a pracoval v uránových baniach v Jáchymove.
„V auguste 1968 ako členka odboru Matice slovenskej na ministerstve poľnohospodárstva s kolegami podpísala protestnú petíciu proti vstupu okupačných vojsk do Československa“. Nasledovali problémy v práci.
V deväťdesiatych rokoch prvýkrát vyrozprávala svoj príbeh potom čo bol jej manžel oslovený nadáciou Stevena Spielberga ale odporučil svoju manželku. Manžel jej zomrel v roku 1998: „Bol to jediný muž v mojom živote a okrem toho aj záchranca našej rodiny. Preto to puto medzi nami dvomi bolo silné. Po jeho odchode som sa cítila veľmi osirelá. Synovia už mali svoje rodiny, ostala som teda úplne sama v byte. Po prvý raz v živote. Pomohol mi vtedy môj syn Fedor, ktorý mi povedal, aby som svoju osamotenosť premenila na samostatnosť. Toho sa držím a zistila som, že keď chcem dobre fungovať, musím pomáhať iným.“
Po Slovensku chodila so sériou debát "Zabudnuté Slovensko". V apríli 2019 pred Najvyšším súdom protestovala za zrušenie Ľudovej strany Naše Slovensko. Počas pandémie COVIDu ľuďom vysvetľovala dôležitosť očkovania.
Eva Mosnáková zomrela 29. novembra 2024. V deň jej úmrtia ju STVR pripomenula vysielaním dokumentu zo série "Osudy".
Šen-si KJ-200

Šen-si KJ-200 (; ) je lietadlo včasnej výstrahy a riadenia, vyrábané čínskou spoločnosťou Šen-si (Shaanxi Aircraft Industry Group – Skupina leteckého priemyslu Šen-si), ktorá patrí pod Združenie leteckého priemyslu Číny (Aviation Industry Corporation of China). Vďaka veľkej obdĺžnikovej anténe umiestnenej nad trupom sa podobá na švédske lietadlo Saab 340 AEW&amp;C.
Vznik a vývoj.
V 90. rokoch 20. storočia rokovala Čína s Ruskom o kúpe lietadla včasnej výstrahy a riadenia Beriev A-50, ktoré by bolo vybavené izraelským radarovým systémom Phalcon. V roku 2000 však vláda Spojených štátov donútila Izrael, aby túto dohodu zrušil. Čína ale bola odhodlaná získať lietadlo včasnej výstrahy a riadenia, čo vyústilo do vzniku KJ-2000 a neskôr aj menšieho KJ-200. 
Prototyp KJ-200 prvýkrát vzlietol 15. januára 2005. Letové skúšky pokračovali aj s druhým prototypom, ten však 3. júna 2006 havaroval kvôli námraze na povrchu krídel. Hoci išlo o vážnu ranu pre čínske úsilie získať lietadlo typu AWACS, Čínu tento neúspech neodradil. Došlo k niekoľkým úpravám v konštrukcii stroja a projekt KJ-200 bol o rok neskôr obnovený. Čínske letectvo tak získalo 5 lietadiel KJ-200 a letectvo čínskeho námorníctva ďalších šesť. 
Na leteckej šou v Ču-chaj, ktorá sa konala v roku 2016, bol tento typ ponúknutý na export pod označením ZDK-06. Na rozdiel od KJ-200 má však tento variant na vrchu tradičný rotodóm (trup, s mechanicky otočnou anténou vo vnútri). Toto AWACS lietadlo bolo vyvinuté pre pakistanské letectvo.
Konštrukcia.
KJ-200 je postavené na základe platformy Y-8F600, ktorá má prepracovaný trup s pevnou prednou časťou a novú chvostovú časť (s odstránenou nakladacou rampou). Na koncoch krídel, chvostovom kuželi a na vrchnej časti chvostovej plutvy je možné vidieť viac aerodynamických krytov, v ktorých sú umiestnené ESM antény. Séria malých antén je umiestnená aj na vrchu prednej časti trupu. 
Lietadlo má integrovanú krídlovú palivovú nádrž a 4 vysokoúčinné 6-listé vrtule JL-4, ktoré mu poskytujú dlhší dolet (približne ) a nižšiu hlučnosť. Centrum velenia, riadenia, komunikácie a spravodajstva sa nachádza vo veľkej pretlakovej kabíne a je vybavený približne 8 zobrazovacími konzolami. Lietadlo dostalo nový integrovaný digitálny avionický systém založený na dátovej zbernici ARINC429 a RS422. KJ-200 má presklený kokpit.
Radar JY-06 je umiestnený vo vnútri veľkom obdĺžnikovom púzdre nad trupom lietadla. Tento radar s bočným vyžarovaním nie je schopný skenovať priamo smerom dopredu a dozadu lietadla, a preto nemá plné 360° pokrytie. Toto obmedzenie je však možné korigovať voľbou optimálnej letovej trasy.
Používatelia.
 Čína
Kozinský potok (prítok Zázrivky)

Kozinský potok je vodný tok vo východnej časti Kysuckej vrchoviny na území okresu Dolný Kubín. Je to ľavostranný prítok Zázrivky s dĺžkou približne 6 km a je tokom V. rádu. Preteká územím ochranného pásma Národného parku Malá Fatra.
Priebeh toku.
Potok pramení na západnom okraji Oravskej Magury, v geomorfologickom podcelku Kubínska hoľa, na západnom úbočí Vasiľovskej hole (), v nadmorskej výške približne 
Od prameňa tečie takmer výhradne západným smerom, pričom ešte v pramennej oblasti opúšťa Oravskú Maguru a pokračuje územím Kysuckej vrchoviny a podcelku Kysucké bradlá. Na hornom toku priberá viaceré prítoky zo svahov Vasiľovskej hole a Minčola (), o niečo neskôr aj významný ľavostranný prítok spod Minčola (). Pokračuje úzkym údolím, zovretým hrebeňmi vrchov Kozinec () na severe a Pavlásková skalka () na juhu a vteká do osady Kozinská, ktorá je miestnou časťou Zázrivej. Prechádza do geomorfologickej časti Zázrivská brázda, priberá niekoľko krátkych prítokov a pokračuje do osady Košariská, kde v nadmorskej výške cca ústi ľavostranne do Zázrivky.
Potok pramení a preteká iba územím obce Zázrivá v okrese Dolný Kubín v Žilinskom kraji.
Návštevníci

Návštevníci alebo Návštěvníci môže byť:
Slovenská futbalová reprezentácia do 20 rokov

Slovenské národné futbalové mužstvo do 20 rokov reprezentuje Slovensko vo futbale vo vekovej kategórií do 20 rokov.